	Tiekėjų kvalifikacijos reikalavimai ir juos įrodantys dokumentai
(taikoma kiekvienai pirkimo daliai, jei konkrečiame reikalavime nėra nurodyta kitaip)

	Eil. Nr.
	Kvalifikaciniai reikalavimai
	Kvalifikacinius reikalavimus patvirtinančių dokumentų sąrašas

	Ekonominės ir finansinės būklės, techninio ir profesinio pajėgumo reikalavimai

	3.7.1. 
	Tiekėjas per pastaruosius 3 (trejus) metus arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 (trejus) metus) iki pasiūlymo pateikimo termino pabaigos savo jėgomis pagal vieną ar daugiau įvykdytų ar tebevykdomų sutarčių yra tinkamai suteikęs vertimo paslaugų, kurių bendra vertė atitinkamoje pirkimo dalyje yra ne mažesnė kaip:
I pirkimo dalyje – 23 000,00 EUR be PVM;
II pirkimo dalyje – 23 000,00 EUR be PVM;

Jei informacija teikiama pagal tebevykdomas sutartis, laikoma, kad patirtis yra įgyta, jei iki pasiūlymo pateikimo datos jau yra suteikta vertimo paslaugų už ne mažesnę nei aukščiau nurodytą sumą  atitinkamoje pirkimo dalyje ir šios paslaugos yra priimtos užsakovo kaip tinkamos.
Paslaugos pagal sudarytas sutartis gali būti pradėtos teikti anksčiau nei prieš nurodytą 3 (trejų) metų laikotarpį, tačiau reikalaujamos paslaugos (jų dalis) privalo būti suteiktos (užbaigtos teikti) per nurodytą laikotarpį, t. y.  paslaugos, kuriomis remiamasi grindžiant atitiktį kvalifikaciniams reikalavimams, privalo būti pradėtos ir užbaigtos teikti per nurodytą 3 (trejų) metų laikotarpį.


	Pateikiama su pasiūlymu: EBVPD
Perkančiajai organizacijai atlikus EBVPD patikrinimo procedūrą, patikrinus pasiūlymus ir išrinkus galimą laimėtoją, tik jo yra prašomi dokumentai, patvirtinantys atitiktį kvalifikaciniams reikalavimams:
Tiekėjas turi pateikti tinkamą paslaugų įvykdymą patvirtinančius dokumentus:
per pastaruosius 3 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (trejus) metus) suteiktų paslaugų sąrašas, kuriame nurodytos paslaugų bendros sumos, datos ir paslaugų gavėjai (tiek viešieji, tiek privatieji), užsakovai (su kuriais buvo sudarytos sutartys)  kartu su užsakovų pažymomis apie tinkamai įvykdytas ankstesnes sutartis. 
Užsakovų pažymose turi būti nurodytos paslaugų bendros sumos, datos, paslaugų gavėjai, ar paslaugos buvo suteiktos tinkamai (laikantis visų sutartinių įsipareigojimų).
Sąskaitas faktūras, paslaugų perdavimo–priėmimo aktus ar pan. būtų galima laikyti lygiaverčiais dokumentais užsakovų pažymoms tik tada, jei juose būtų pateikta visa nurodyta reikajaujama informacija, įskaitant užsakovo vertinimą, ar paslaugos suteiktos tinkamai.

Pažymėtina, jog pateikiama informacija turi būti išsami, kad perkančioji organizacija galėtų įsitikinti, jog tiekėjas atitinka visus keliamus reikalavimus.
Patirties įgijimo terminai skaičiuojami iki pasiūlymų pateikimo termino datos.

Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais, tačiau tokiu atveju turi būti vertinamos būtent konkretaus ūkio subjekto, grindžiančio atitiktį nustatytam reikalavimui (t. y. tiekėjo, tiekėjo grupės nario (-ių), ūkio subjekto (-ų), kurio (-ių) pajėgumais tiekėjas remiasi), savo jėgomis (t. y. savarankiškai, nepasitelkiant ūkio subjektų) suteiktos paslaugos ar jų dalis (jų kiekis, apimtis, vertė ir kt.), o ne visas vykdytos sutarties objektas.
Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas jungtinės veiklos pagrindais, yra nustatoma pagal jungtinės veiklos partnerių atsakomybių pasidalinimą, nurodytą jungtinės veiklos sutartyje.
Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas kartu su subtiekėjais, yra apskaičiuojama iš visų pagal sutartį suteiktų paslaugų atimant subtiekėjo suteiktas paslaugas ar jų dalį (jų kiekį, apimtį, vertę ir kt.), atsižvelgiant į tai, kiek tiekėjas ir (arba) užsakovas sumokėjo subtiekėjui. Visos kitos pagal sutartį suteiktos paslaugos ar jų dalis (jų kiekis, apimtis, vertė ir kt.) priskiriama pačiam tiekėjui.



